text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
خدعة، المفروض المهندس الشاطر أو البياع الشاطر لمّا يبقى شاطر، ما نخلّيهوش مدير، ندّيله فلوس أكتر، الشركات عشان توفر، بدل ما تدّيك فلوس زيادة، عشان انت مهندس شاطر، أو عشان انت بياع شاطر، أو عشان انت Whatever شاطر، تقولّك: "لأ، احنا هندّيله Job Title أحلى، ونجعله يفتخر بنفسه وبشكله المعنوي." | Statement | Khaleeji | 206 |
فانت تلاقي نفسك بتقبض نفس المرتب بقالك 20 سنة، بس يا فرحتي بيك، تحت اسمك مكتوب "المدير الإقليمي لشركة كذا"! بتاخد حسد بس، ما بتاخدش فلوس! المهم، يا عزيزي، دي مدرسة، في إن المهندس يبقى هو الشخص اللي بيدير الشركة. فيه مدرسة تانية تقولّك: "هات مدير شاطر وخلاص، حد بيفهم | Statement | Khaleeji | 193 |
في الإدارة، مش شرط يكون بيفهم في الهندسة." بس هنا المشكلة، ازاي الراجل دا هيقدر يقيّم شغل المهندسين؟ هيقدر يقيّم شغل المنافسة؟ لمّا المهندسين بتوعه يختلفوا قُدّامه، مين هيحسم القرار؟ وهنا، بتبقى المعضلة، Businessman شاطر، شاطر في إن هو يتكلم مع المستثمرين، وشاطر إن هو يجيب أسعار أحسن، وشاطر إن | Question | Masri | 214 |
هو يدير، بيتعامل مع الأسهم والأمور السياسية واللوجيستية؟ ولّا مهندس كفء، عبقري في الإبداع، في التصميم، في الكفاءة، في الأمان؟ في العادي، يا عزيزي، الشركات بتحاول إنها تـMix، بتتمرجح بين الاتجاهين، "جوجل" مثلًا أسسها 2 مبرمجين معاهم دكتوراه، أو كانوا وقتها بيعملوا، على الأقل، دكتوراه، "لاري بيدج" و"سيرجي برين". لمّا | Question | Masri | 232 |
الموضوع كبر منهم، جابوا واحد اسمه "إيريك شميدت"، دا راجل متخصص في الـBusiness، وكان مستشار لحملة "أوباما"، هوبا، الشركة انتعشت! بعدها بشوية، يا عزيزي، كانوا عايزين يوصلوا لحاجات تانية، فقاموا جايبين "سيرجي" تاني، هوبا، الشركة تنتعش وتفوّق وتعلّي التوقعات، فيرجعوا تاني لنموذج الـMBA والـBusinessman، فيجيبوا حد زي الـCEO... | Statement | Masri | 238 |
بيتشاي". نرجع، يا عزيزي، لـ"بوينج"، "بوينج" من بدايتها، وهي شركة بتحركها الهندسة، "إي. بوينج" أسس هذه الشركة سنة 1916، ومن البداية خالص، ومكتبه لازق في المصنع، وعلى المكتب بتاعه مكتوب: "لا سُلطة سوى للحقائق، التي نصل إليها بالملاحظة الدقيقة." يعني، "أنا هنا مش بأحاول أعمل حلول ديبلوماسية، وعايز كلامي هو | Statement | Masri | 230 |
اللي يمشي. لأ، احنا عايزين الفيزيا هي اللي تتكلم، الهندسة هي اللي تتكلم. دراساتنا وملاحظاتنا هي اللي تقول أوامر." من كتر اهتمامه بعنصرين السلامة والكفاءة، في مرة لاحظ عيب في حتة كدا في طرف جناح الطيارة، خُد بالك، يا عزيزي، الجناح وقتها كان بيتعمل بخشب. "يا نهار أسود يا ! | Statement | Masri | 193 |
هو دا اللي كان مهتم بالسلامة؟!" أنا عايزك، يا عزيزي، تتخيل المبدأ دا ناجح ومكمل لحد النهاردة، طيارة جناحها بيتعمل بخشب، انت متخيل مكان "دمياط" على الخريطة هيبقى فين؟! تخيل، يا عزيزي، ورشة أبلاكاش، ورشة قويمة، ورشة "بوينج"! المهم، "ويليام بوينج" هيتعصب جدًا من المشكلة اللي في الجناح عنده، هيقوم | Question | Iraqi | 220 |
خالع الجناح وراميه في الأرض، ويفضل يتنطط عليه لحد ما يكسره، هيكسّر الجناح ويقول: "احنا نقفل الورشة، أحسن ما نطلّع شغل عامل كدا! إيه الجناح دا؟! دا برقبته!" الراجل دا كان عنده اهتمام جبار بمعايير السلامة. برغم، يا عزيزي، لو تأملت، الموضوع كان مجرد ورشة، ما كانش لسة بقى مصنع، | Question | Khaleeji | 202 |
بس ثقافة الدقة ومراقبة الجودة للتفاصيل الصغيرة دي هتكون هي هوية "بوينج" المميزة لسنين طويلة. في "بوينج"، المهندسين والعُمّال صوتهم مسموع، المديرين أغلبهم معاهم براءات اختراع، والـCEO لازم يبقى الـCV بتاعه نضيف جدًا، تاريخه بيتضمن على الأقل مشاركته في تصميم واحدة من أهم طيارات "بوينج"، النظام دا، الـStructure دا، الـTea... | Statement | Masri | 231 |
دا، بيخلق مسيرة عظيمة لهذه الشركة، مسيرة هتقدّم معجزات هندسية، زي مثلًا 747. بيفضل، يا عزيزي، الموضوع ماشي كدا بهذا الشكل، لحد ما يحصل الاندماج، اللي حكيتلك عنه، اللي بيحصل في سنة 97، الاندماج اللي بيحصل مع "ماكدونال دوجلاس"، واللي هتخش عليه ثقافة جديدة جدًا، ثقافة "جاك ويلش". "جاك ويلش"، | Statement | Khaleeji | 218 |
يا عزيزي، واحد من أهم الأسماء في عالم الإدارة، واسمه على كتير من معاهد الإدارة لحد هذه اللحظة، مجلة Fortune بتوصفه بإن الـCEO of The Century، الرئيس التنفيذي للقرن. خُد بالك، يا عزيزي، القرن دا فيه حربين عالميتين، وواحدة باردة! فالراجل دا بيجيب دوري كل سنة مالية! الراجل دا في | Statement | Iraqi | 183 |
مسيرته، هيمسك شركة "جنرال إليكتريك" لمدة 20 سنة، شركة عريقة، اللي أسسها "توماس إديسون"، قدمت منتجات من التلاجة لحد محركات الطيارات النفاثة. ثقافة "ويلش" هتبقى معتمدة على الـStakeholders، أهم حاجة سعر السهم، أهم حاجة المكسب، ودا هيخلّيه يبتكر أسلوب إدارة قاسي اسمه الـStack Ranking، أسلوب هيعمل للموظفين جدول دوري على | Statement | Masri | 222 |
الضيّق كدا، هيتعمل تصنيف على حسب أدائهم خلال السنة، وزي فِرَق الدوري كدا، كل واحد ونقطه، فيه قمة الجدول، فيه منطقة دافية، وفيه مجموعة الهبوط، الـ10% الأقل في التصنيف، بيترفدوا، "روّحوا، يلّا على مجموعة بحري!" قبل اختراع الـRanking دا كان الشغل في "جنرال إليكتريك" زي الحكومة كدا، شغلانة مضمونة مستقرة، | Statement | Iraqi | 219 |
بس بعد النظام دا، الكل بقى مهدد، أي حد ممكن يترفد بالتقييم السنوي الجاي! طبعًا، يا عزيزي، المديرين في العالم هيسمعوا الكلام دا، يقولوا: "إيه دا؟! إيه اللي الراجل دا بيعمله؟ نظام قاسي بيجبر الموظفين على الشغل بأقصى قدرة. بيقضي على نفسيتهم تمامًا ويخلّيهم يشوفوا بعض أعداء ويتحاربوا، الشركة بقت | Question | Masri | 219 |
غابة، وما بقاش فيه مكان غير للقوي بس. دي فكرة ممتازة، هتعلّي الكفاءة والإنتاجية، وتجيب الموظفين في الأرض!" الفكرة هتنتشر بسرعة، وتفضل متطبقة لحد هذه اللحظة، "مارك زاكربيرج" في "سيليكون فالي" هياخدها ويطبقها على الموظفين في "فيسبوك". طريقة "ويلش"، يا عزيزي، كان فيه ناس بتعتبرها من ناحية الإدارة طريقة عبقرية، | Statement | Masri | 227 |
ولكنها من ناحية الإحصا، كارثة، | Statement | Masri | 21 |
كارثة، لأنها ببساطة بتعتمد على التوزيع الطبيعي، دا التوزيع اللي بنقدر نحدد بيه متوسط أداء العاملين، ونرفد الناس اللي أقل من المتوسط، مشكلة الـNormal Distribution، التوزيع الطبيعي، إنه نظام بيشتغل بكفاءة أكبر لمّا يبقى عندك عينة كبيرة، يعني، لمّا تعمل تصنيف يشمل البشر كلهم، فتلاقيهم ماشيين على التوزيع الطبيعي عادي | Statement | Masri | 218 |
جدًا. لكن عايز تعملّي تصنيف عبارة عن 100 عامل جوا فريق، هتلاقي عادي جدًا يبقى عندك فريق كلهم كويسين، فانت لمّا بترفد حد منهم، انت بترفد حد كويس، بالمقارنة بالفريق التاني. كمان، يا عزيزي، الـStack Ranking كارثي على المدى البعيد، لأن، يا عزيزي، أنا وانت عارفين كويس، وأي حد بيشتغل | Statement | Masri | 200 |
في مكان، إن أخطر حاجة على الشغل هي النفسية، نفسية الناس اللي بتشتغل، أنا لو ابتديت أفكر بالطريقة دي، لو كل زملائي بقوا منافسين ليا، مش زملائي، أشتغل معاهم وأظّبطهم ونجاحنا يبقى مع بعض، هنبقى عايشين في الدولة المملوكية! كل واحد بيعملّي مؤامرة عشان يخزوق التاني، ويلبّسه وياخد مكانه! هيبقى | Statement | Masri | 215 |
معانا Team، يا عزيزي، بيخسر أهم فايدة في إنه يبقى Team، هيبقى معانا Team، يا عزيزي، مش شغال كـTeam، " ليه؟ أروح أنا أشوط أجيب الـ! أنا هدفي دلوقتي مش إن أنا أعلى، مش إن أنا أعمل منتجات أحسن، هدفي الأضمن إني أخلّيك أقل منّي. فليه أشتغل، ما دام أنا | Question | Masri | 176 |
ممكن ألبّسك، وأبقى فوقك؟ طالما اللي تحتي أقل منّي، أنا مش محتاج أعمل زيادة." "، خلّيني أحاكمك، لو هي كارثية بهذا الشكل، ليه هي منتشرة؟ أكيد ناجحة. دا نفسه، الراجل اللي بيعرّفنا الـUpdates بتاعة العالم عاملها ومطبقها وشغال بيها، وبصراحة، الـ ممتاز." طبعًا، يا عزيزي، أي نقد أحيانًا بينفع، وأحيانًا | Question | Masri | 230 |
ما بينفعش، فتبتقى الأمور دايمًا أعقد من اللي أنا بأقوله، في الآخر، التوفيق بتاع ربنا، وانت عارف. بس، يا عزيزي، تاني، وأنا بأنقلّك على لسان ناس، إن هذه الطريقة فيها مشاكل، ويمكن يكون أول مكان حصلت فيه هذه المشاكل هي "جنرال إليكتريك" نفسها، اللي كان ماسكها Mr. Jack Welch. "ويلش" | Statement | Khaleeji | 195 |
بدأ يطبق أفكار عن طريق إن هو يقفل مصانع كتير للشركة، وينقل التصنيع إما لمصانع خارج البلد، أو لمصانع Outsource، يعني، يدّي الشغلانة من بابها لمصنع تاني. بعد كدا، ياخد من المصنع دا المُنتَج، يحط عليه علامة "جنرال إليكتريك"، وكان الله بالسر عليم. الطريقة دي سمحتله إن هو يرفد آلاف | Statement | Iraqi | 197 |
العُمّال ويوفر فلوس كتير جدًا، وبالتالي، قيمة الأسهم بتعلى أكتر وأكتر وأكتر، القرش من بعدها بدأ يجري في إيد "جنرال إليكتريك"، بقى عندهم فائض يخلّيهم يستثمروا في أي حاجة تخطر على بالك، لدرجة، يا عزيزي، إن شركة "جنرال إليكتريك"، وهي شركة هندسية، راحت اشترت NBC، برغم إن NBC دي في | Statement | Masri | 204 |
الـMedia، حاجة ما لهاش علاقة بيها. تخيل "توشيبا العربي" راحت اشترت "الحياة الزرقا"! أنا بأهزر، يا عزيزي، لأن دا بيحصل عادي يعني. كمان، "ويلش" لاحظ إن الناس بتشتري من الشركة منتجاتها بالتقسيط، فراح فاتح Business للتسليف، يعني، "أنا هأعملّك التلاجة وأبيعهالك، وأخلّيك برضه تستلف منّي بفايدة تدفعهالي، فأكسب منك في | Statement | Masri | 226 |
المقدم وفي جدية الدفع وفي كل الأقساط، وطبعًا، لو التلاجة باظت، أنا عاملالك الصيانة. احنا بقينا إخوات خلاص!" الـBusiness دا هيفضل يتوسع وهيتعملّه شركات مخصوص تحت "جنرال إليكتريك"، GE Capital، اللي هتشتغل تسليف بكل الأنواع، ومن أهم هذه الأنواع هي القروض العقارية عالية المخاطر، القروض اللي بياخدها الناس اللي تصنيفهم | Statement | Iraqi | 217 |
الائتماني قليل، ناس ما عندهاش ضمانات إن هما هيسددوا في المعاد، زيي، سلّفني! الحقيقة، يا عزيزي، إن دا كبّر "جنرال إليكتريك" جدًا، لأن 50% تقريبًا من عوائد GE كانت جاية من التسليف، فالمستثمرين شالوا الراجل فوق دماغهم من كتر الانبساط! وطبعًا، يا عزيزي، طالما دخلتلك في سكة القروض والعقارات، والناس | Statement | Iraqi | 215 |
اللي مش راضية تدفع، فاحنا بنتكلم هنا عن 2008، الأزمة المالية العالمية. بيحصل، يا عزيزي، أزمة في "جنرال إليكتريك" كبيرة جدًا جدًا جدًا، أزمة تكاد تعصف بالشركة، ليه؟ لأن، يا عزيزي، تقريبًا 50% من مكاسبها كانت جاية من قروض عالية الخطورة. وهنا، الحكومة قررت إنها تتدخل، وتحط قيود، ومع الوقت، | Question | Masri | 214 |
"جنرال إليكتريك" صفّت شغلها فيه بالتدريج، "ياه يا ! قصة عظيمة! متطابقة، بالمناسبة، مع رأي خالتي إن السلف تلف، والرد خسارة. ، خلّيني أرجّعك عن مسارك، إيه علاقة كل الكلام اللي بتتكلمه دا بشركة ؟" خلّيني، يا عزيزي، أطير، وأرجعلك. الإدارة الجديدة لـ"بوينج" من بعد الاندماج اللي حصل سنة 97، | Question | Iraqi | 215 |
كان أغلبهم من مدرسة "جاك ويلش" والبعض اشتغل معاه مباشرةً، آخر أربعة CEO دُول، كان 3 منهم جايين من "جنرال إليكتريك"، واشتغلوا تحت "ويلش" شخصيًا، ناس بتحترم الـBusiness أكتر ما بتحترم الهندسة. المدير الجديد، اللي قُلتلك عليه، "هاري ستونسيفير"، "هاري ستونسيفير"، يا عزيزي، هيوصف المهندسين إن هما شخصات مغرورة، وهيبدأ | Statement | Khaleeji | 233 |
برنامجه في تغيير ثقافة "بوينج"، بحيث إن الناس اللي شغالة فيها من أكبر لأصغر واحد، ما يحطوش عينيهم غير على حاجة واحدة بس، سعر السهم في البورصة. وهيقول في حوار إنه كان قاصد يغيّر ثقافة "بوينج"، عشان تشتغل كـBusiness، وليس كمؤسسة هندسية عظيمة، دا خلق ضغط كبير جدًا على "بوينج"، | Statement | Khaleeji | 198 |
ضغط في الإنفاق وفي تقليل العمالة، وكمان، استسهال في مراقبة الجودة، واحد من أهم القرارات مثلًا اللي هتتاخد هو نقل مقر الشركة الرئيسي إلى "شيكاغو"، بعد ما كانت في "سياتل"، "سياتل" و"واشنطن" مرتبطين في الوجدان الأمريكي باسم "بوينج". والسبب اللي كان عايزه هنا، يا عزيزي، هو إن احنا نفصل الإدارة | Statement | Iraqi | 208 |
عن المصنع، قرارات الـBusiness تتاخد بعيد عن المهندسين والعمال، "احنا نفكر ونتكتك، وهما يعملوا إضراب براحتهم من بعيد!" "بوينج" بالقرارات دي نجحت إنها توفر فلوس، بس مع الوقت، بدأت مكانتها الهندسية تنحدر! خلّيني أقولّك، يا عزيزي، إن "بوينج" سنة 1999، كانت بايعة 620 طيارة، بعد 5 سنين، سنة 2004، باعت | Statement | Masri | 216 |
185 طيارة بس. مبيعاتها قلّت أكتر من 400 طيارة! دا، يا عزيزي، من ناحية. الناحية التانية، الـCompititor الرئيسي لشركة "بوينج" "إيرباص" كانت ماشية تحقق نجاحات ساحقة، "إيرباص" هتفضل تبني على نجاحها لحد ما بنوصل سنة 2016 بنوصل لطيارة مهمة جدًا في تاريخ "إيرباص" اسمها الـA320Neo، الطيارة اللي نجحت إنها تقلل | Statement | Khaleeji | 216 |
استخدام الوقود عن الـModel اللي قبله على طول، بكام؟ بتقريبًا 20%، دا رقم كبير، دا رقم يوفر معاك جامد في الرحلات. البنزين، يا عزيزي، لمجال الطيران مهم جدًا، جدًا! فيه شركة مرة شالت زيتونة من الوجبة، ووفرت 40 ألف دولار! طيارة الـ"إيرباص" دي هتكون منافس رئيسي للـBoeing 737، الطيارة صغيرة | Question | Iraqi | 205 |
نسبيًا، وبتشيل أقل من 200 راكب، ومداها المتوسط حوالي 6000 كيلومتر، ولكن الطيارة دي بتبيع جامد جدًا، إمكانيات الطيارة وحجمها كانوا مناسبين لخطوط طيران كتير. وهنا، ثقافة الإدارة حطت "بوينج" في أزمة حقيقية، نصيبهم في السوق الكبير ابتدا يروح منهم، بدأوا يحسوا إن "احنا لازم نرجع تاني للمنافسة!" بس ازاي؟ | Question | Masri | 220 |
عشان تصمم طيارة جديدة، هتاخدلك على الأقل 10 سنين، تكون "إيرباص" كلت السوق كله بركّابه! هنا، يا عزيزي، احنا سنة 2016، فكان لازم ندوّر على حل سريع، هنعمل إيه؟ بدل ما نخترع ونعيد إنتاج الموضوع، احنا هنعمل تعديلات، احنا هنعدّل الـBoeing 737، هنزوّد من كفاءة المحرك النفاث، هنخلّيه يطلّع طاقة | Question | Iraqi | 216 |
أكبر بوقود أقل عن طريق إن احنا نكبّر من حجمه. بس المشكلة إن تكبير المحرك دا مش سهل، لأن مكانه تحت جناح الطيارة، والمسافة بين الجناح والأرض مش عالية أوي عشان نقدر نكبّر المحرك براحتنا، فلازم نكبّر هيكل الطيارة بشكل كبير جدًا، ودا معناه تصميم جديد، من الأول! وهنا، "بوينج" | Statement | Masri | 195 |
هتطلع بفكرة، "يا جماعة، بدل ما المحرك يبقى تحت الجناح تمامًا، طب ما نجرب نخلّي جزء منه قُدّام الجناح؟" المحرك النفاث، يا عزيزي، عامل زي المخروط، فاحنا بنمسك أكبر دايرة فيه، ونخلّيها بدل ما تبقى تحت الجناح، لأ، بتبقى مزقوقة لقُدّام شوية، وبالتالي، نقدر نرفع المحرك، بحيث المسافة اللي بينه | Question | Khaleeji | 215 |
وبين الأرض تبقى في الحدود المقبولة. لمّا، يا عزيزي، انتشلوا الصندوق الأسود بتاع طيارة Lion Air الإندونيسية، فاكر، يا عزيزي، الرحلة اللي خدتك معايا فيها، وطلعنا الطيارة الإندونيسية الـLions Air، وهبطت بعد 13 دقيقة في الميّه؟ "وهي دي يا رحلة تتنسي؟! دا أنا مُتّ مجازيًا!" الطيارة دي بعد ما عملت | Question | Iraqi | 211 |
الحادثة دي، انتشلوا الصندوق الأسود بتاعها، هنا، ظهرلهم حاجة غريبة جدًا، الطيارة بعد ما أقلعت، فضلت فوق بشكل طبيعي جدًا لمدة دقيقتين، بس فجأة، بقت تنزل وتطلع، لغاية ما في الآخر، بعد 10 دقايق كاملة، فضلت تنزل تنزل للآخر، من غير ما تقف، نازلة بسرعة كبيرة في قلب البحر، نمط | Statement | Khaleeji | 212 |
بأداء غريب جدًا، زي ما انت شايف قُدّامك كدا. "بوينج" فسرت النمط دا إن دا كان تشغيل غير سليم لنظام اسمه الـMCAS. طب إيه يا ست "بوينج" نظام الـMCAS دا؟ ما حدش سمع عنه ولا يعرفه. الناس راحت فتحت Manual الطيارة، ولقت الـMCAS دا بصعوبة في آخر الكتاب في شرح | Question | Iraqi | 181 |
الهوامش كدا، في الجزء بتاع الاختصارات! قبل، يا عزيزي، ما أقولّك مهمة هذا النظام الخبيث، المستخبي، خلّيني أشرحلك حاجة تانية، في أي طيارة، فيه احتمال إن أي زيادة في الدفع من المحرك، أو هبوب رياح مثلًا في الاتجاه المعاكس للطيارة، إن إنف الطيارة إيه؟ يترفع شوية صغيرين، ما فيه هوا | Question | Khaleeji | 195 |
جاي. زي ما شرحتلك في حلقة "البجعة السودا"، الزيادة بتاعة أنف الطيارة دي بتأثر في حاجة اسمها الـAngle of Attack، الزاوية اللي بين جناح الطيارة تجاه انزلاق الهوا على الأجنحة دي، ودا هيحط قيود في تصميم الطيارات عمومًا، إيه القيود دي؟ إن أي زيادة في قوة دفع المحرك، ما ينفعش، | Question | Khaleeji | 187 |
ما ينفعش تخلّي أنف الطيارة مرفوع أكتر من نسبة محددة، لو ارتفعت أكتر من كدا، أنا مش مسئول عن اللي هيحصل! الطيارة تتنّك آه، تشمخ؟ لا! الشموخ دا لأ! دا حل. خلّيني أشرحلك حاجة كمان مهمة، أي طيارة بتطير بسبب حاجتين، أول حاجة، حركة الهوا حوالين الجناح، الهوا بيتحرك من | Question | Masri | 199 |
فوق الجناح بسرعة، ومن تحت الجناح ببطء، على حسب قانون "بيرنولي"، الهوا السريع ضغطه أقل من الهوا البطيء، فبالتالي، الهوا اللي تحت الجناح، الهوا البطيء دا هيبقى ضغطه أعلى، فالضغط العالي دا مع السرعة العالية بتاعة الطيارة هتزق الجناح لفوق، وهترفع الطيارة، دي أول حاجة الطيارة بتطير بسببها. تاني حاجة | Statement | Masri | 215 |
الطيارة بتطير بسببها إن الجناح مايل شوية لفوق، مش موازي للأرض تمامًا، فلمّا الطيارة بتتحرك لقُدّام، الهوا بيخبط في الجناح المايل دا من تحت، فبيرفع الجناح لفوق. هنا، فيه نقطة مهمة، الجناح مش هو السطح الوحيد اللي الطيارة بتعتمد عليه في الرفع، الـPod، أو العلبة اللي شايلة المحرك الضخم دا | Statement | Masri | 201 |
هي نفسها تعتبر سطح رفع برضه، الهوا بيرفعها زي ما بيرفع جناح الطيارة بالظبط. بالتالي، لمّا "بوينج" حركت المحرك لقُدّام، ورفعته لفوق، علبة المحرك، اللي تاني، قُلتلك إنها سطح رفع، بقت هنا قُدّام الجناح وعالية شوية، بعد ما كانت تحت الجناح تمامًا، يعني، الرفع اللي جاي منها لمّا سرعة الطيارة | Statement | Khaleeji | 210 |
تزيد، أو الطيارة مثلًا يقابلها رياح تخلّيها تلفّ لفوق، في الوضع الجديد دا بقى، كل ما يزيد دفع المحرك، هيرفع مناخير الطيارة بمقدار أكبر من اللي قبله... وهكذا وهكذا. كل دا هيحصل بتسارع شديد، لحد ما نوصل للـAngle of Attack بنسبة حرجة، اللهم احفظنا! قبل، يا عزيزي، ما تطلع الطيارة، | Statement | Khaleeji | 195 |
اسأل المضيفة على الـAngle of Attack! "كويس يا إن انت وعّتني!" وهنا، يا عزيزي، بتحصل مشكلة قد تتسبب في إن الطيارة تقع، ودي حكاية مش هتسمعها من حد جربها، الصندوق الأسود هو اللي هيحكيها. أنا حاطه في المصادر! دا Design معقد كل ما تزيد فيه الـAngle of Attack، كل ما | Statement | Khaleeji | 166 |
بقت تقدر تزيد أكتر وأكتر وأكتر، أقل زيادة بتفتح عليك فتحة، | Statement | Masri | 48 |
دا بيُسمّى في الطيران... الطيارات الوحيدة اللي مسموحلها تطير بهذا النوع من التحدي هي الطيارات الحربية بس. "بوينج"، يا عزيزي، كانت عارفة إن دا بيعمل مشكلة، فهتعتمد على Sensor موجود في كل الطيارات، الـSensor دا بيقيس الـAngle of Attack، وحسب برمجة لهذه الطيارة، "إن يا طيارة لو حصل إن الزاوية | Statement | Iraqi | 186 |
زادت ومناخيرك ارتفعت، فالكمبيوتر هيعدّل وضعك بالقوة." وترجع الطيارة مستقرة، محترمة، مناخيرها لتحت. | Statement | Masri | 76 |
الـSystem دا، يا عزيزي، هو الـMCAS، لحد ما تعرف الاختصار دا بيقول إيه، تكون أشلاءك وصلت البيت! هنا، يا عزيزي، "بوينج" هتحاول...! - "إيه يا ؟!" - ...! بتطلسأ على الموضوع. ...! طيارة فيها محرك وجناحات، وعَجَل بيطلع، ومضيفة، و...! "هنطلسأ كدا على الموضوع، ونقوله في وسط الكلام، يلّا!" ما | Question | Khaleeji | 201 |
حدش هيتكلم عن النظام الجديد دا برة الشركة، "بوينج" هتقولّهم: "احنا مش عايزين الطيارة تتصنف على إنها آلة جديدة." ليه؟ عشان "هيئة الطيران الفيدرالية" لمّا تيجي تشوف إن "إيه دا؟! فيه طيارة جديدة! فين فحوصات السلامة؟ فين الشغل بقى الـActive اللي محتاجين نعمله، عشان دي طيارة جديدة؟" لو طيارة جديدة، | Question | Masri | 216 |
هنحتاج نشمّر بقى، وورقة وقلم يا ابني، ولأ، فُكّلي دي، ولأ، اقلعلي دي." من أول "ابن فرناس" وهننزل! "بوينج" كمان قالت إن "احنا لو قُلنا إن الطيارة دي محتاجة تدريب مخصوص للطيارين، فدا هيبقى مكلف للزباين بتوعنا." اللي هما مين؟ شركات الطيران. "آه، تبيعلي سلعة، وبتبيعلي معاها Course! لأ، أنا | Question | Masri | 217 |
أروح الـ، أشتريها وأوفّر 20%، أوفرلي. سهم لفوق، إقلاع، سهم لتحت، هبوط." بالتالي، "بوينج" هتبقى شايفة إن "احنا لازم نقدم الطيارة دي بعد التعديلات باعتبارها نفس الطيارة، الـ737." فبالتالي، على حسب المصادر، الـSystem دا لم يُذكر. تسألني تقولّي: "الاختصار بتاعه دا اتحط ليه في Manual الطيارة؟" فغالبًا، دي كانت مجرد | Question | Masri | 222 |
غلطة، لأن "بوينج"، على حد معرفتنا، ما كانتش عايزة حد يعرفه. اللي حصل إنها بعد الحادثة اضطرت تتكلم عنه، "احنا بنحقق في الموضوع، بس احتياطي، يا جماعة، الطيارين لازم يتعلموا ازاي يقفلوا الـSystem دا. لو تسبب في أي مشكلة، يتعلموا يقفلوه. لو يعني، لو. خُد بالك، يعني، إن دي حوادث | Statement | Masri | 207 |
في ، في عالم تالت. طيارين عالم تالت!" بس لمّا بتحصل حادثة تانية بعد 5 شهور، "بوينج" هتطلع تقول: "احنا، يا جماعة، علّمنا الطيارين الإثيوبيين ازاي يقفلوا الـSystem. وبرضه، الطيارة وقعت، إذًا، المشكلة مش في الـSystem بتاعنا." بعد كام يوم، الناس تفتح الصندوق الأسود، وهنا، كل الكوارث والمصايب تظهر للنور، | Statement | Masri | 213 |
تسجيلات الطيارين بتبيّن إن الطيارين عملوا اللي "بوينج" قالت عليه بالظبط، الـ737 من الطيارات اللي بتتوصف بإنها Fly-By-Wire، أي حاجة الطيار بيعملها، بتبعت إشارة كهربية، إشارة بتوصل لمحركات كهربا، بتتحكم في الرفارف اللي موجودة عند الجناح والمثبّت الأفقي، وكمان في الدفة، دي الأجزاء اللي بحركتها بتقدر تتحكّم في اتجاه وميل | Statement | Masri | 225 |
الطيارة. "بوينج" حلها إن لمّا الـMCAS يتجنن ويخرف، | Statement | Masri | 39 |
الطيار يقطع الكهربا عن المثبّت الأفقي، المثبّت دا، زي ما انت شايف كدا، هو المسئول عن إن الطيارة سواء تميل لتحت أو لفوق، المشكلة هنا إن الـMCAS ثبّت الـFlat بتاع المثبّت الأفقي على وضع النزول، فلمّا الطيار، يا حبيبي، فصل عنه الكهربا، بقى الطيار نفسه مش عارف يعدّله، فالبتالي، الطيار | Statement | Masri | 197 |
اضطر إن هو يرجّع الكهربا على أمل إن هو يظبُط، فهنا، راح الـSystem عاكس الطيار، وقعد غضب عنه ينزل بالطيارة، لحد ما حصل اصطدام في الأرض! يبدو، يا عزيزي، إن الترقيع اللي كانت بتعمله "بوينج" مش شغال، لأن الطيار نفّذ الفكرة، وبرضه،الطيارة وقعت، لازم نيجي بحل جذري! بعد ما كل | Statement | Khaleeji | 196 |
الدول منعت هذه الطيارة، بعد حادثتين راح فيهم 350 إنسان، الـ"كونجرس" فتح تحقيق كبير، وأجبر "بوينج" إنها تطلّع ملفاتها، "تعاليلي!" وبدأت الفضايح تظهر واحدة ورا التانية، لرؤية مقطع التسريب بالكامل، انقر الأعلى! الفضايح بدأت تظهر، أولهم، محضر اجتماعات في "بوينج" بيبيّن اتفاقهم على عدم ذكر الـMCAS برة الشركة، "هنقول، يا | Statement | Iraqi | 233 |
جماعة، احنا عملنا تحسين، على نظام اسمه الـSpeed Trim، اللي هو نظام قديم، الطيارين عارفينه كويس، دا اللي هنقوله برة الشركة، جوا الشركة، عادي، برة الشركة، لا." كمان، المراسلات وضّحت إن هما هيخدعوا الهيئات الرقابية حوالين العالم كله، عشان يقبلوا الطيارة دي، من غير مراجعات كتير، ولا حتى يطلبوا تدريب | Statement | Iraqi | 206 |
للطيارين، كانوا بيشبّهوا الموقف دا، على حسب تعبيرهم، بالـJedi، الـJedi اللي هو موجود في Star Wars، اللي كان بيقدر يغيّر أفكار اللي قُدّامه بحيل نفسية، Jedi Mind Tricks' on Regulators. تاني فضيحة هي إن نظام الـMCAS دا نفسه اتعدّل مرتين، في الأول، "بوينج" قالوا إن "احنا مش محتاجين نستخدم الـSystem | Statement | Masri | 187 |
دا غير في السرعات العالية." بس في مراحل الاختبار الأخيرة، حصل إن "بوينج" اكتشفت إن الطيارات غير متزنة، فبالتالي، "لازم نشغّل الـSystem دا على السرعات البطيئة والعالية، كمان نشغّله بقوة أكبر. يعني، نخلّيه يقدر ينزّل الطيارة لتحت، عشان تقلل من الـAngle of Attack بسرعة أكبر." المشكلة إن التعديل دا ما | Statement | Khaleeji | 197 |
راحش للـFAA، الهيئة اللي مسئولة عن الترخيص، الهيئة دي راحلها ورق تاني، عشان "بوينج" تاخد ترخيص الطيارة، بعتولهم معلومات قديمة للتصميم الأولاني، كان فيه الـMCAS دا System "كيوت" وغلبان، لا يتمتع بهذه السُلطة والسطوة اللي ادوهاله! تالت فضيحة، يا عزيزي، كانت في رأي "بوينج" نفسها، في هذا الـSystem، الورقة اللي | Statement | Khaleeji | 218 |
"بوينج" نفسها بتقيّم خطورة هذا النظام. واحد من المهندسين كان بيقيّم الموضوع، وقال، لو فيه طيار عارف الـMCAS، والـSystem دا غلط في الرحلة، فلازم الطيار ياخد باله من اللي بيحصل، ويستجيب له، في أقل من 10 ثواني، بس! طيارة فيها حوالي 200 بني آدم، لو ما اتصرّفتش في 10 ثواني... | Statement | Khaleeji | 188 |
مع السلامة! دا، يا عزيزي، Catastrophic، كارثة، كارثي! خُد بالك، يا عزيزي، دا للطيار اللي عارف الـSystem، اللي عارف الـSystem، في 10 ثواني يتصرف فيهم، إن شاء الله، ينجو. ما بالك بقى باللي ما يعرفش؟! بعد كدا، الموقف Catastrophic. Catastrophic دا مش مصطلح بأستخدمه عشان أبالغ، لأ، دا تصنيف. تصنيف | Question | Iraqi | 187 |
Catastrophic دا له تبعات، طبقًا لقواعد الـFAA، انت عندك 3 سيناريوهات، أول حاجة، الفشل الـMajor، دا بيخلّي الطيارة ترتبك، بس ما بتحصلش مشاكل كبيرة. سيناريو تاني هو الـHazardous، معناها إن ممكن الناس تموت، بس الطيارة مش هتروح، أسفرت الحادثة عن قتلى وإصابات. أما بقى الـCatastrophic، فدا الطيارة كلها بتضيع، Total | Statement | Masri | 211 |
Loss، السمكري مش هيلاقي مسمار يغيّره! القاعدة كالآتي، أي حاجة بتعمل فشل أعلى من الـMajor، ممنوع منعًا باتًا إن هذه الحاجة تعتمد على جزء واحد، لو باظ، نضيع! | Statement | Masri | 114 |
ما ينفعش تعتمد وانت في الجو على... هنعدّي الـMajor، ما ينفعش يبقى فيه غلطة واحدة، لو حصلت، تبقى في كارثة، لازم تعتمد على أكتر من جزء. يعني مثلًا، اعتماد الـMCAS على Sensor واحد، مستحيل يعدّي، لو قُلنا إن دا بيسبب فشل Catastrophic، دا حاجة واحدة، لو حصل هنا مشكلة، الطيارة | Statement | Khaleeji | 188 |
تضيع. الهيئة دي ما بتسمحش بيه. طبعًا، يا عزيزي، الورقة اللي بتوصف كل دا ما راحتش للـFAA، زي ما قُلتلك. المشكلة إن Sensor الطيارات مش ثقة، سهل تقدّم قراءات غلط لأي متغير، زي مثلًا اختلالات الضغط، في العادة، بيبقى فيه اتنين Sensors للـAngle of Attack، عشان لو حد فيهم غلط، | Statement | Khaleeji | 189 |
الطيار يبقى عنده مجال يغيّر من الموقف، ولو القرارات تعارضت مع بعض في وضع الطيار الآلي، الكمبيوتر بيقول للطيار: "بُص يا عم الطيار، فيه تعارض، اتصرف انت. أنا رُحت ولّا جيت، مجرد طيار آلي، اتفضل انت بقى يا طيار يا حقيقي، البس! منك للصندوق الأسود!" في الـSystem الجديد، اللي بأكلمك | Statement | Masri | 194 |
عنه، الكمبيوتر هو اللي بياخد الـFeedback ومن Sensor واحد. آه! دي، يا عزيزي، لعنة الـLow Budget! المشكلة في الـSystem الجديد إن الكمبيوتر بيتصرّف من غير ما يرجع للطيار، فلمّا الـSensor ادّاله قراية غلط، إن أنف الطيارة وهي بتطير ارتفع، هيدلق هو أنف الطيارة لتحت بالقوة، طب، يا حبيبي، الـSensor بيقولّك | Statement | Khaleeji | 200 |
إن الطيارة مناخيرها ارتفعت، هنا، يا عزيزي، الكمبيوتر متسوّح في دماغه، فيه فكرة ملحّة جاية من الـSensor اللي بيقرا غلط، إن الطيارة باصة لفوق، وأنا محتاج أخلّيها تنزل، الطيار واقف في الـ"كابينة"، لا حول ليه ولا قوة، عمّال شايف الطيارة عمّالة تنزل، تنزل، تنزل! "وأنا والله كنت ماشي كويس، لا | Statement | Masri | 210 |
الـAngle ارتفعت ولا نيلة! الـSensor غلطان! فُوق يا عم الكمبيوتر!" ما فيش! الأسوأ، يا عزيزي، إن الشركة الإندونيسية اقترحت إن الطيارين يعملوا تدريبات على الطيارة الجديدة، "انتم شركة كبيرة وكل حاجة، ، اسم أمريكي معروف، طيارات، محركات، ما شاء الله، تبارك الله! اسمكم معروف في السوق. بس يعني، يعني، من | Statement | Khaleeji | 209 |
باب الأمان، مرّنونا." اللي بيحصل إن "بوينج" بترفض الاقتراح دا، "جرى إيه يا جدع؟! الله! ما بقاش اللي الإندونيسيين اللي بيجربوا فيا؟! فيه إيه؟! انتم جاييين تتعلموا السواقة من أول وجديد؟! أنا يا حبيبي!" خُد بالك، يا عزيزي، أنا هنا مش بأهزر، "بوينج" اتريقوا في المراسلات الداخلية على اللي Lion | Question | Masri | 214 |
Air الإندونيسية طالباه، وقالوا إنهم عايزين تدريب زيادة، عشان دُول شوية أغبيا، ما بيعرفوش يسوقوا طيارات! صناعة أمريكية يا بيه! في النهاية، الحُكم القضائي هيدين "بوينج" بالخداع، "بوينج" هتعترف إنها خدعت الـFAA. بس الحقيقة إن العالم مش خير وشر، "بوينج" ما كانتش عمّالة تعمل كل هذه الألاعيب، والـFAA قاعدة بالسبحة | Statement | Khaleeji | 232 |
تدعيلها بالهداية، جهة الرقابة لم تكن ملاك في هذه القصة، | Statement | Masri | 38 |
ودا بسبب وضع مريب جدًا اسمه... دُول ناس بينوبوا عن الـFAA في فحص الطيارات، وبيقدموا تقاريرهم للهيئة، ولكنهم مش موظفين عند الـFAA نفسها، دُول موظفين عند شركات صناعة الطيارات، موظفين عند "بوينج"، بياخدوا مرتباتهم من "بوينج". دا، يا عزيزي، مش تضارب مصالح، دا تزاوج مصالح! دا احنا خلّفنا من المصالح! | Statement | Iraqi | 220 |
تخيل انت المفروض تقدّم تقرير في الجهة اللي بتقبّضك، ودا خلّى الموظفين يتعرّضوا لضغوط من "بوينج"، إن هما ما يدققوش أوي في الاختبارات، لدرجة إن واحد من الـDARs دُول قدّم استقالته، عشان ما يبقاش مشرف على المشروع دا، وكمان، كان فيه ضغوط من مديرين الـFAA على موظفينهم عشان يقبلوا تقارير | Statement | Khaleeji | 197 |
السلامة بتاعة "بوينج". "إيه؟! يعني الـFAA يا طلعت متواطئة؟!" أيوة، يا عزيزي، وهأقولّك ليه. الـFAA لمّا كانت تلاقي موظف معصلج ومش عايز يعدّي حاجة، كانت بتحوّل الفحوص على الـDARs بتوع "بوينج"، اللي هما تبع "بوينج" أصلًا. بعد أول حادثة طيران، هيئة الـFAA اتحركت، عملت تحليل مخاطر للـ"موديل" 737 Max، | Question | Masri | 231 |
استخدموا فيه أسلوب منهجي اسمه... وهيبان في تقريره إن الـFAA كان تحليلها إن لو الطيارة ما اتصلّحتش، هيحصل منها حادثة كل سنتين، الرقم دا، يا عزيزي، واسمع دي، بيخلّي الطيارة الـ"بوينج" دي، الـ737 Max أخطر طيارة رُكّاب نفاثة في العالم، دا بلُغة الأرقام. صحيح، التقرير ما طلعش بشكل علني، ولكنه | Statement | Khaleeji | 208 |
وصل لـ"بوينج"، "بوينج" ردت رد بسيط كدا، قالتلك: "هنعمل تعديل في الـSoftware، هنظبطه أكتر، ما لكومش انتم دعوة! ما حدش هيقدر يتوقع الحادثة الجاية يعني، دي حاجات قَدَرية، دي بتاعة ربنا دي! بصراحة، احنا مش شايفين أي داعي إن احنا نوقّف الطيارة، وإن شاء الله، على بال ما السنتين ييجوا، | Statement | Masri | 208 |
وتحصل الحادثة التانية، هنفكر بقى نتصرّف." الـFAA قالولهم: "ما دام انتم شايفين كدا، يبقى خلاص، آدي الله، وآدي حكمته. دي قَدَريات." فضلوا، يا عزيزي، يهاودوا في بعض. واحد بيرمي الطعمية برة الطاسة، والتاني بيقولّه: "تش!" طبعًا، التعديل اللي "بوينج" وعدت بيه ما جاش في معاده، وأصلًا الطيارة التانية بدل ما | Statement | Khaleeji | 216 |
تستنالها سنة أو سنتين كدا، شهور، ودِب! مش محتاج أقولّك هنا إن لو كانت الـFAA حازمة أكتر مع "بوينج"، كانوا أنقذوا على الأقل حياة 157 شخص. الطيارة، يا عزيزي، بتتمنع لمدة سنة ونُص، لحد ما "بوينج" بتحل المشاكل، وبتدرب طيارينها. في النهاية، المحكمة قبلت اعتراف "بوينج" بالذنب، وكانت عقوبتها إنها | Statement | Masri | 219 |
تدفع تعويضات بقيمة 2.5 مليار دولار، في مقابل عدم توجيه أي اتهام جنائي لها، دا مع الاحتفاظ بحق الحكومة الأمريكية في توجيه الاتهام، لو "بوينج" ما ظبطتش أنظمة الأمان والسلامة بتوعها. "بس يا دا رقم كبير أوي! 2.5 مليار دولار، دا رقم كبير جدًا! الله أكبر ! الحمد لله، الحق | Statement | Iraqi | 193 |
انتصر! هو دا القضاء الأمريكي. هي دي العدالة. أكيد اتعوّروا في 2.5 مليار دولار، رقم كبير يخلّيهم يفلّسوا، عشان استهتروا بحياة الناس، حياة الإندونيسيين والإثيوبيين." شكرًا، يا عزيزي، ليك جدًا في تصدير السردية الحمقاء، عشان أرفضها حالًا. "أي خدمة يا ! دا واجبي!" هأخرج، وأرجع أدحضك! "بوينج"، يا عزيزي، على | Statement | Khaleeji | 226 |
الأقل في وقت تصوير هذه الحلقة، حجمها فوق الـ240 مليار دولار، يعني، العقوبة اللي اطبّقت عليها Tips، تقريبًا 1% من قيمتها، بس الرقم كبير. بس الأسوأ، إن مشاكل "بوينج" كانت لسة ما خلصتش، في يناير 24، طيارة 737 Max، اللي كانت بتمتلكها شركة طيران "ألاسكا"، خلال إقلاع الطيارة، وهي لسة | Statement | Khaleeji | 199 |
ماشية في الأول، فيه حتة في جسم الطيارة طارت من مكانها! باب الطيارة راح، الطيارة بقت كابورليه! هو طبعًا ليس باب 100%، هو ما يسمى بالـDoor Plug، دا جزء بيُستخدَم، عشان يسد مكان باب محتمل، دا يُستخدم امتى؟ لمّا شركة الطيران تقرر إن أنا مش محتاجة كل الأبواب دي في | Question | Masri | 178 |
الطيارة. فبنسدّ مكان الباب بالـDoor Plug. فلمّا الباب دا وقع، الطيارة بقت على الهوا. تخيل، يا عزيزي، تبقى قاعد في الطيارة، مش يخشّلك سرسوب هوا، لأ، تلاقي طبقتين من الغلاف الجوي قاعدين جنبك! - رايحين فين؟ - رايحين "لبنان"! لحسن الحظ طبعًا إن الكلام دا حصل، والطيارة لسة بتطلع، احنا | Question | Iraqi | 201 |
على ارتفاع قليل، والضغط لسة ما قلّش، والناس كلها، الحمد لله، بتسمع الكلام، ولابسة أحزمتها، واللي قالت تشربلي "أيكوس" في الحمّام، ما كانتش لسة لحقت تقوم، فالحمد لله، ما حدش طار من مكانه. الموضوع عدّى كأنه "ديسكفري"، تليفريك، لعبة ملاهي، عادي. الطيار نزل ولف بالطيارة، رجع في مطار الإقلاع، الحمد | Statement | Khaleeji | 212 |
لله، ربّك ستر. هنا، الطيارة وصلت سليمة، "بوينج" ما وصلتش سليمة. بتبدأ التحقيقات من تاني، وتظهر سلسلة جديدة من كوارث وفضايح "بوينج". مراقبة السلامة والجودة بتنقسم إلى قسمين، أول حاجة هي الـQuality Control، ازاي تتأكد من الشيء اللي انت بتصنعه، سلامة الشيء كدا، تضغط عليه، تتأكد إن هو مش هيتكسر | Statement | Masri | 210 |
أبدًا. تاني قسم هو الـQuality Assurance، تتأكد أصلًا إن الاختبارات دي اتعملت. "الهيئة القومية لسلامة النقل"، الـNTSP، لمّا بدأت تحقيقاتها، لقت إن الـDoor Plug اللي طار كان ناقص 4 مسامير تثبيت، سألوا "بوينج": "مين ابن الحلال اللي راجع على المسامير دي؟" "بوينج" قالتلهم: "لا والله، ما نعرفش حاجة، احنا مش | Question | Masri | 210 |
لاقيين الورق أصلًا." حبيبي، دي طيارة، المفروض كل خطوة في تصنيعها بتتسجل! وبيتكتب قُدّامها مين عملها ومين راجعها، عشان نعرف نحاسبه! موضوع نسيت الكشكول دا، في حصة العربي، مش في طيارة! فاللي انت بتقوله دا أسوأ من إن انت تقولّي فيه ورق، بس ما فيش حد راجع عليه، كدا، انت | Statement | Masri | 195 |
الـQuality Assurance عندك في 60 داهية! وهنا، بتظهر كوارث مدرسة "جاك ويلش" في الإدارة، وتحديدًا، مشكلة الـOutsourcing، يا عزيزي. مديرين "بوينج" عملوا شغل الـOutsourcing بتاع أستاذهم "جاك ويلش"، هنا، "بوينج" عملت زي ما "جنرال إليكتريك" كانت بتعمل، رمت تصنيع حاجات كتيرة على جهات تانية برة، كلها بقت شغالة بالمقاولة، | Statement | Khaleeji | 215 |
ها، عجبتك الهدية يا حبيبي؟ هي دي هدية عيد جوازنا؟! دي حظاظة يا "منار"! آه، بس مش أي حظاظة، دي الاختراع اللي هينقذ جوازنا. تنقذ جوازنا؟! ليه يا حبيبتي؟! ما احنا جوازنا زي الفُل أهو. آه! إيه دا؟! هي البتاعة دي بتكهرب؟! دي حظاظة صيني بتكشف الكذب. بس أنا ما | Question | Masri | 204 |
Subsets and Splits
No community queries yet
The top public SQL queries from the community will appear here once available.